
asupra propunerii legislative pentru completarea art.39, art.294 din OUG nr.34/2006, actualizată în 2014, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii


În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industrii şi servicii au fost sesizate, spre dezbatere în fond, cu propunerea legislativă pentru completarea art.39, art. 293 şi art.294 din OUG nr.34/2006, actualizată în 2014, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, transmisă cu adresa    nr. Plx 339 din 7 aprilie 2015, înregistrată la comisie sub nr.4c-11/570 din 8 aprilie 2015, respectiv nr.4c-3/130/2015.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 31 martie 2015.



Consiliul Legislativ, a avizat negativ iniţiativa legislativă, conform avizul nr.1368 din 17 decembrie 2014.



Guvernul, prin adresa nr.532 din 7 aprilie 2015, nu  susţine adoptarea propunerii legislative.


Comisia pentru administraţie publică şi amenajarea teritoriului a avizat negativ propunerea legislativă. 

Comisia pentru agricultură, silvicultură, industrie alimentară şi servicii a avizat negativ propunerea legislativă. 


Propunerea legislativă are ca obiect completarea art.39, art.293 şi art.294 din OUG nr.34/2006, actualizată în 2014, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr.337/2006, cu  modificările şi completările ulterioare, în vederea limitării achiziţiilor publice la lemnul şi produsele  derivat obţinute exclusiv din surse certificate sau reciclate.
În conformitate cu prevederile art. 61 şi 63 din Regulamentul Camerei Deputaţilor, republicat, cele două Comisii au dezbătut iniţiativa legislativă în şedinţe separate. Membrii Comisiei pentru industrii şi servicii au examinat iniţiativa legislativă  în şedinţa din 21 aprilie 2015. Membrii Comisiei  juridice, de disciplină şi imunităţi au examinat iniţiativa legislativă în şedinţa din  data de 19 mai 2015. 

Din numărul total de 26 de membri ai Comisiei juridice, de disciplină şi imunităţi au participat la dezbateri 23 deputaţi. Din numărul total de 20 de membri ai Comisiei pentru industrii şi servicii au participat la şedinţă 20 deputaţi. 

                       În urma dezbaterilor, membrii comisiei au hotărât, cu majoritate de voturi, să propună plenului Camerei Deputaţilor respingerea propunerii legislative pentru completarea art.39, art.294 din OUG nr.34/2006, actualizată în 2014, privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii.


În raport cu obiectul şi conţinutul său, proiectul de lege face parte din categoria legilor ordinare.

 VICEPREŞEDINTE,                                              PREŞEDINTE,
             Nicolae Ciprian NICA                                              Iulian Iancu           

                 SECRETAR,                                                          SECRETAR,
         Sorin Constantin STRAGEA                                    Radu Bogdan ŢÎMPĂU 
Consilier parlamentar,
Florica Manole

